**Povestea crinului**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La o mare sărbătoare

S-a făcut cadou o floare

Prinsă în buchet, frumos,

Dăruit cu glas voios.

Crinul alb în roşu aprins

Trandafirii i-a cuprins

Cu mireasma lui regală

Radiind parfum în sală.

Mai spre seară, obosite,

Florile-n buchete multe

Au ajuns în vază-n casă

Puse cu o grijă-aleasă.

Crinul mândru în boboc

Îşi făcea printre flori loc,

Nimic nu precupeţea

Să-şi arate frumuseţea.

Zilnic era admirat…

Cu mireasmă a-nconjurat

Pe cea care-l îngrijea,

De el la toţi povestea.

Ah, cum reuşea femeia

Să îşi ţină-ascunsă cheia

De la uşa ce închide

Taina inimilor blânde!

Într-o lume tot mai rece

Sufletul ei se petrece

Prin noroaie de cuvinte

Şi nori negri-n simţăminte.

Plânge crinul printre flori

Căci simte a ei fiori

De durere sufletească

Pe care vrea s-o oprească…

Şi se face dimineaţă…

Cu un zâmbet larg pe faţă

Ochii ei caută floarea

Vrând să-i dea îmbrăţişarea!

Vede lacrimi în petale

Şi în mâinile ei goale

Cheia este strecurată

De floarea îndurerată.

Crinul şi inima blândă

Nu mai vor să se ascundă

Frumuseţea şi parfumul

Pe care le are omul

Ce-a uitat că-n a lui viaţă

Sufletul îi dă speranţă

Să cunoască fericirea

Şi s-atingă nemurirea!